cyanic-selkie/wikianc huggingface dataset:
Pohjois-Korean joukkotuhoaseet
Keskimatkan ohjukset
Ensi kertaa näitä ohjuksia havaittiin lännen tiedustelukuvissa vuonna 1990. Pohjois-Korealla oli vuonna 2009 luultavasti hieman alle 30 Nodong-1:tä. Nodong-2 saattaa kantaa 2 000 kilometriä. Pohjois-Korean vakavat talousvaikeudet katkaisivat mm. Nodong B:n ja X:n kehittelyn vuosina 1996–1997.
J. H. Heidenstrauch
Johan Henrik Heidenstrauch (30. huhtikuuta 1776 Helsinki – 21. lokakuuta 1847 Helsinki) oli suomalainen kauppias. Hänen Helsinkiin rakennuttamiaan taloja ovat presidentinlinna ja nykyinen Ruotsin suurlähetystön rakennus.
Pohjois-Korean joukkotuhoaseet
Kohti mannertenvälisiä ohjuksia
Pohjois-Korea esitteli vuoden 2015 paraatissaan mannertenvälisen KN-08-ohjuksen. Sen uskottiin kantavan noin 6 000–9 000 km riippuen taistelukärjen painosta. Ohjuksen toimintavarmuudeksi arvioitiin 50 %, joka on aiempien ohjusten varmuutta parempi.
Pohjois-Korea kokeili vuonna 2017 mannertenvälistä ohjusta. Se oli Hwasong-14. Ohjuksen uskottiin yhä olevan epätarkka. Ohjuksen uskottiin kantavan Yhdysvaltoihin asti. . Yhdysvaltain presidentti Donald Trump huolestui Pohjois-Korean joukkotuhoaseohjelmasta ja vaati vastatoimia. Pohjois-Korea ei halunnut luopua ohjuksistaan. Pohjois-korean armeija kokeili 28. marraskuuta Hwasong 15-ohjusta. Sen uskottiin kantavan koko Yhdysvaltoihin, koska ohjuksen kantomatkaksi arvioitiin 13 000 km. Yhdysvallat vaati turvalliuusneuvostossa kokeen takia Pohjois-Korean saartamista meriliikenteeltä.
J. H. Heidenstrauch
Myös Heidenstrauchin setä Nathanael Heidenstrauch oli helsinkiläinen kauppias, joka sai kauppaneuvoksen arvonimen. Johan Henrik Heidenstrauch pysyi ikänsä naimattomana ja kuoli 71-vuotiaana kuumekohtaukseen.
Pohjois-Korean joukkotuhoaseet
Neuvottelut, sopimukset, pakotteet
Pohjois-Korea allekirjoitti ydinsulkusopimuksen 1985. Koreat sopivat vuonna 1991 niemimaan ydinaseettomuudesta.
Ydinkokeet ja arsenaali
Aikaisempien vihjailujen on väitetty olleen pelkkää retoriikkaa. Maalla on ehkä noin kymmenen pommia.
Risteysvaihde
Kaksipuolinen risteysvaihde
Kaksipuolisessa risteysvaihteessa (tekninen tunnus KRV) on neljällä kieliparilla toteutettu mahdollisuus siirtyä risteävälle raiteelle kaikista suunnista tultaessa: Siinä on poikkeava eli käyrä raide risteysosan kummallakin sivulla. Kaksipuolisia risteysvaihteita on kahta eri tyyppiä: rinnankytketty risteysvaihde ja ristiinkytketty risteysvaihde. Näistä yleisempi on kuvassa näkyvä rinnankytketty risteysvaihde.
Rinnankytketty risteysvaihde
Kuvassa näkyvä rinnankytketty risteysvaihde on toteutettu siten, että risteyksen edessä ja takana olevat kaksi kieliparia kääntyvät eri kääntölaitteella. Rinnakkain olevat kieliparit on kytketty toisiinsa, ja ne kääntyvät siten aina keskenään samaan suuntaan kääntölaitetta käytettäessä. Suomessa rinnankytkentyn risteysvaihteen tunnistaa helposti mustasta vaihteenopastimesta, jossa liikkuvien mustien peitinlevyjen avulla valkeita lyhtyaukkoja peittämällä ilmaistaan asetettu kulkutie. Tästä vaihteenopastimesta käytetään sen ulkonäön vuoksi yleisesti nimitystä tuulimyllyopastin. Tällä ratkaisulla rinnankytkettyä risteysvaihdetta käytettäessä voidaan muodostaa neljä eri kulkutievaihtoehtoa, mutta kuitenkin vain yksi kulkutie kerrallaan. Rinnankytkettyä risteysvaihdetta voidaan käyttää myös niin sanottuna turvavaihteena, sillä oikein asetettuna se estää pääsyn raiteelle, jota toinen juna käyttää.
Lännenriippusammal
Suomen alueella lännenriippusammal on harvinainen ja äärimmäisen uhanalainen (CR). Sillä on kaksi tunnettua esiintymää Vammalassa ja Pälkäneellä, jotka molemmat ovat löytyneet 2000-luvulla.
Fredrik Ahlqvist
Elämäkerta
Ahlqvistin äiti oli palvelijatar Maria Augusta Ahlqvist (Kinnunen) ja isä vänrikki Alexander Jakob Wendt. Hänen velipuolensa oli suomen kielen professori ja runoilija August Ahlqvist. Fredrik Ahlqvist oli oppilaana kuopiolaisen Johan Anton Karstenin kirjapainossa vuosina 1844–1849, hankki sen jälkeen lisäoppia Helsingissä ja palasi Karstenin painon faktoriksi vuonna 1853. Vuonna 1855 Ahlqvist sai opettaja ja kirjakauppias Adolf Edvard Rongainin kanssa luvan Kuopion toisen kirjapainon perustamiseen, mutta luovutti pian osuutensa maisteri Carl Johan Mareliukselle. Sen jälkeen hän työskenteli faktorina Petter Adolf Aschanin johtaman yrityksen Karstenilta ostamassa painossa. Vuonna 1863 se myytiin Ahlqvistille ja maatalouskoulun johtajalle Antti Manniselle. Mannisen kuoltua vuonna 1866 Ahlqvist ei yksin kyennyt vastaamaan yrityksen hoidosta. Kirjapaino myytiin seuraavana vuonna huutokaupalla kauppias Isak Inkiselle, minkä jälkeen sen taakse perustettiin Aschanin isännöitsemä Kuopion Kirjapaino-osakeyhtiö. Ahlqvist siirtyi sen jälkeen työpaikasta toiseen, menetti otteen elämästä ja kuoli vain 46-vuotiaana.
Haarniska
Keskiajalla
Keskiajan tärkeimmät haarniskanvalmistuskeskukset olivat Pohjois-Italiassa ja Etelä-Saksassa, sillä näillä seuduilla saatiin haarniskojen valmistuksessa tarvittua vesivoimaa Alpeilta. Haarniskojen kaksi päätyylisuuntaa olivatkin italialainen ja saksalainen tyyli. Italian tärkein valmistuskeskus oli Milano. Saksan tärkeimmät valmistusalueet olivat Kölnin seutu sekä Nürnbergin, Landshutin ja Innsbruckin seudut. Italian ja Saksan ulkopuolella haarniskoja valmistettiin myös joissain keskuksissa Ranskassa, Espanjassa, nykyisessä Belgiassa, Lontoossa, Prahassa, Krakovassa ja Ruotsin Arbogassa.
Anna-Leena Sipilä
Sipilä valmistui Teatterikorkeakoulusta teatteritaiteen maisteriksi vuonna 1995. Vuosina 1993–1994 hän opiskeli näyttelemistä Ranskassa Conservatoire National Supérieur d´Art Dramatique -koulussa.
Sipilä on ollut naimisissa näyttelijä-kirjailija Johannes Lahtelan kanssa vuodesta 2003 lähtien. Pari ilmoitti eroavansa elokuussa 2022, mutta käytyään parisuhdeterapiassa peruivat eronsa loppuvuodesta 2022.
Pivmesillinaami
Pivmesillinaamin kauppanimiä ovat mm: Penomax, Selexid ja Coactabs.
Yamamoto Gonnohyōe
Laivastoura
Meiji-restauraation jälkeen Yamamoto opiskeli yksityisissä oppilaitoksissa Tokiossa ja aloitti Keisarillisen Japanin laivastoakatemian toisen luokan (Kaigun Heigakkō) vuonna 1870. Valmistumistuttuaan 1874 hän lähti saksalaisella aluksella koulutuspurjehdukselle Eurooppaan ja Etelä-Amerikkaan 1877-1878. Yamamoto kirjoitti ammuntaoppaan, josta tuli Keisarillisen Japanin laivaston standardi sekä toimi risteilijä Naniwan päällikkönä siirtopurjehduksella Elswickistä Japaniin 1885-86. Myöhemmin Yamamoto saattoi laivastoministeri Kabayama Sukenoria tämän matkalla Yhdysvaltoihin ja Eurooppaan 1887-88.
Cecelia Jones
Hahmo
Sarjassa Cecelia ja Rocky pääsevät Shake It Up, Chicago! nimiseen TV-ohjelmaan, jossa he tanssivat lauantaisin. Cecelialla on 9-vuotias pikkuveli Flynn. Hänellä on myös lukihäiriö.
Albert Kallio
Albert Viktor Kallio (vuoteen 1900 Paavonkallio, ) oli suomalainen poliitikko ja vakuutuspiiripäällikkö. Hän oli Suomen Sosialistisesta Työväenpuolueesta valittu kansanedustaja Uudenmaan läänin vaalipiiristä vuosina 1922–1923.
Kryptolebias marmoratus
Kryptolebias marmoratus (syn. Rivulus marmoratus) on uudenmaailmankilleihin kuuluva kalalaji. Se elää Pohjois-, Väli- ja Etelä-Amerikan itärannikolla Floridasta Brasiliaan asti. Kala on alle 5 cm:n pituinen.
Jakovlev Jak-38
Jakovlev Jak-38 (, Nato-koodi Forger) on neuvostoliittolainen lentotukialuskäyttöön suunniteltu VTOL-suihkuhävittäjä.
O-Kresoli
Ominaisuudet ja valmistus
o-Kresoli on huoneenlämpötilassa valkoisia kiteitä. Yhdiste liukenee hieman veteen ja vesiliuokset ovat heikosti happamia. Yhdisteen happamuus on samaa luokkaa fenolin kanssa.
Hollon saha
Hollon saha oli Lempäälässä 1880-luvun lopussa perustettu, kaikkien aikojen Suomen suurin sahalaitos. Hollonnokan niemellä, Kirkkojärven rannalla sijaitsevan sahan perustaja oli Antti Ahlström, joka toiminta muutettiin vuonna 1908 A. Ahlström Osakeyhtiöksi.
Vuosisadan alkuun osuneet huonot ulkomaan markkinat ja sahateollisuuden lama hiljensi myös Hollon sahan toimintaa. Ahlström siirsi samoihin aikoihin sahaustoimintaansa Itä-Suomeen ja luopui vuosina 1907-1916 Tampereen seudulla omistamistaan Niemen, Santalahden ja Hollon sahoista. Hollon saha lopetti toimintansa 1912 ja vuonna 1919 Lempäälän kunta osti Hollon maa-alueet ja saharakennukset. Entisestä sahan isännöitsijän talosta tehtiin lastenkoti mutta muut saharakennukset purettiin.
Sahan kapearaiteinen rautatie
Sahan puukuljetuksia varten sahayhtiö rakensi vuonna 1898 750 mm raideleveydellä olevan kapearaiteisen rautatien, jota kutsuttiin nimellä Pässi-paana. Noin 1 km pitkä rata kulki nykyisen kylätien (Nokkatie-Katepalintie) kohdalla Hollon sahalta Lempäälän rautatieaseman pohjoispuolelle. Sahan ja valtion ratojen yhtymäkohtaan perustettiin seisake, jonka nimeksi tuli myös Hollo. Rata oli toiminnassa vielä kesällä 1927. Veturina radalla oli ainakin Krauss 3717/1898, 0-4-0WT, joka siirtyi sahan toiminnan loputtua Varkauteen ja sieltä edelleen Jämsänkoskelle.
Kalle Kankari
Kaarle (Kalle) August Kankari (28. tammikuuta 1889 Paimio – 5. kesäkuuta 1948 Turku) oli suomalainen poliitikko ja puuseppä. Hän oli Suomen sosialistisesta työväenpuolueesta valittu kansanedustaja Uudenmaan läänin vaalipiiristä vuosina 1922–1923.
Kankari oli poliittisista syistä vankilassa 1918–1919, uudelleen vuodesta 1923 sekä vielä 1930–luvun alussa.
Dyyni (romaani)
Frank Herbert kirjoitti romaanille viisi jatko-osaa ja hänen kuolemansa jälkeen hänen poikansa Brian Herbert yhdessä Kevin J. Andersonin kanssa ovat jatkaneet romaanisarjaa.
Vastaanotto
Herbert popularisoi Dyynissä monia tieteitä, ja Dyyni-kirjasarja oli ensimmäisiä tieteiskirjoja, joissa käsiteltiin ekologiaa ja ihmisen selviytymistä ankarassa ympäristössä, aavikoituneella Arrakis-planeetalla. Kirjassa tulee esille uskonnon, politiikan ja vallan kietoutuminen toisiinsa, äärimmäinen valta, salaliitot ja poliittinen juonittelu.
Videopelit
Romaaniin perustuen on kehitetty useita videopelejä, joista ensimmäinen on vuonna 1992 julkaistu Dune.
Panasonic Lumix DMC-GF1
Panasonic Lumix DMC-GF1 on Panasonicin Micro Four Thirds Lumix G-sarjaan kuuluva kamera. Kooltaan se vastaa Olympus PEN E-P1 kameraa, ja se on noin 35 % pienempi kuin aikaisemmat Lumix G-kamerat. GF1:ssä on sama 12,1 megapikselin kenno kuin G1:ssä, ja se kykenee tallentamaan 1280 × 720 videota AVCHD Lite -muodossa. Siihen on lisävarusteena saatavissa elektroninen etsin, jota ilman kuvan sommittelu tapahtuu 3 tuuman ja 460 000 pikselin nestekidenäytön avulla. Puuttuvaa etsintä lukuun ottamatta GF1:n ominaisuudet vastaavat läheisesti Panasonicin muita malleja, kuten G2:ta.
HMS Hermes (1811)
Palvelus
Alus valtasi HMS Elephantin kanssa 28. joulukuuta 1811 amerikkalaisen kaapparin Swordfishin.
Pekka Kemppi
Pekka (Pekko) Kemppi ent. Kemppinen (30. heinäkuuta 1887 Jaakkima – 10. toukokuuta 1957 Helsinki) oli suomalainen poliitikko ja ammatiltaan vahtimestari. Hän oli Suomen Sosialistisesta Työväenpuolueesta valittu kansanedustaja Oulun läänin eteläisestä vaalipiiristä vuosina 1922–1923.
Sitruunahupputurpiaali
Sitruunahupputurpiaali (Chrysomus icterocephalus) on Etelä-Amerikassa tavattava turpiaaleihin kuuluva varpuslintulaji.
Aukusti Koivisto (kansanedustaja)
Koivisto vangittiin poliittisista syistä 1923.
Sveitsin vihreä liberaalipuolue
Puolueella on paikallistoimintaa 19 Sveitsin kantonissa, jotka ovat Aargau, Basel-Landschaft, Basel-Stadt, Bern, Fribourg,Geneve, Glarus, Graubünden, Luzern, Neuchâtel, Sankt Gallen, Schaffhausen, Schwyz, Solothurn, Ticino, Thurgau, Vaud, Zug ja Zürich.
Barry Ackroyd
Barry Ackroyd (s. 12. toukokuuta 1954 Manchester) on englantilainen elokuvaaja. Hän oli ehdolla vuoden 2010 Oscar-gaalassa parhaan kuvauksen Oscar-palkinnon saajaksi elokuvasta The Hurt Locker. Hän on kuvannut muun muassa elokuvan Captain Phillips.
Saad al-Hariri
Hallitusneuvottelut kestivät noin neljä kuukautta, ennen kuin Hariri sai muodostettua marraskuussa 2009 kansallisen yhtenäisyyden hallituksen omien tukijoidensa ja opposition kesken.
Al-Hariri valittiin kolmannen kerran pääministeriksi toukokuussa 2018. Hän ilmoitti erostaan ja samalla hallituksen erosta lokakuussa 2019.
Bentsyylipenisilliini
G-penisilliinin johdannaisia ovat natriumpenisilliini G (C16H17N2O4NaS, CAS-numero 69-57-8) ja kaliumpenisilliini G (C16H17N2O4KS, CAS-numero 113-98-4).
Opel Astra F
Opel Astra (1991–1998)
Malliston huipulla oli 2,0i-moottorilla varustettu GSi, jonka tunnistaa erilaisesta etusäleiköstä sekä helmojen ja puskurien levikkeistä. Mallissa oli vakiona ABS-jarrut, ajotietokone, 15 tuuman kevytmetallivanteet ja keskuslukitus. 16-venttiilisellä moottorilla varustetuissa oli myös luistonesto.
Dieselmoottorit
Enteerinen hermosto
Enteerinen hermosto on autonomisen hermoston osa joka ohjaa ruuansulatuskanavaa. Järjestelmä sijaitsee ruuansulatuskanavan yhteydessä ja se kehittyy alkion hermostopienasta. Enteerisen hermoston toiminta perustuu paljolti autonomisen hermostoston lähettämiin viesteihin, mutta se kykenee myös täysin itsenäisten toimintojen, kuten refleksien suorittamiseen ilman keskushermoston apua. Enteerinen hermosto käsittää noin sata miljoonaa neuronia. Vertailun vuoksi sukkulamadoilla on aivoissa vain 300 neuronia, koiralla 160 miljoonaa neuronia ja ihmisaivoissa on 86 miljardia neuronia.
Aché
Aché on tupi-guaranilaisten kielten ryhmään kuuluva kieli, jota käytetään pääasiassa Paraguayssa. Achén kielellä on enää noin 1 000 puhujaa (2006) ja siitä on jäljellä kolme eri murretta. Monet achén puhujat osaavat puhua myös guaranía, mutta kielen puhujista 50 on täysin yksikielisiä. Äidinkielenään puhuvista 20 % on lukutaitoisia. Kielelle on käännetty osia Raamatusta vuosina 1978–2007.
Sisustus
Kodinsisustuksen historiaa
pienois|300px|1800-luvun tyyliin sisustettu makuuhuone Uudesta-Seelannista. Kodin sisustaminen nykyisessä mielessä voidaan katsoa saaneen alkunsa alankomaalaisissa porvarisperheissä 1600-luvulla. Kirjailija ja arkkitehti Witold Rybczynskin mukaan silloin talo alettiin ensi kertaa nähdä erillisenä ja erityisenä tilana, ja sen ajan alankomaalaiset ottivat käyttöön sisustuselementtejä, jotka tunnetaan edelleen.
1800- ja 1900-luvun vaihteessa Euroopassa haettiin uutta, ”aitoa” tyyliä vaihtoehdoksi kertaustyyleille ja teolliselle tuotantotavalle. Esikuvia haettiin talonpoikaisesta käsityöperinteestä ja rakentamisesta ja tuloksena oli tyylisuunta, joka kulki maasta riippuen art nouveaun, jugendin tai kansallisromantiikan nimellä. Englantilainen arts and crafts -liike oli vahva vaikuttaja. Tyyli sai suosiota vauraan keskiluokan keskuudessa, mutta ei vielä levinnyt todella suurten joukkojen keskuuteen.
Suomessa
Suomessa funktionalismin tunnetuin edustaja oli Alvar Aalto. Toisen maailmansodan jälkeisinä jälleenrakennusvuosina sisustuskeskustelussa oli vahva valistava sävy ja tavoitteena oli nykyaikaisen ja järkiperäisen Suomen rakentaminen. Kuluttajia opastettiin näkemään kauneutta yksinkertaisessa ja keveässä. 1950-luvun muotokieli ammensi yhtäältä niukkuuden ajasta ja talonpoikaisesta muotomaailmasta ja sen säästäväisyyden eetoksesta ja toisaalta kansainvälisistä virtauksista.
Valo
Valaistus voi perustua päivänvaloon tai keinovaloon. Päivänvalo vaihtelee kiinnostavasti vuorokauden- ja vuodenajan sekä sään mukaan, kun taas valaisinten keinovaloa voidaan kohdistaa, rajata, suodattaa ja säätää monipuolisesti.
Koriste-esineet
pienois|Koriste-esineiden reunustama huone Robert Brady -museossa [[Meksikossa.]] Huoneelle antavat erityistä ilmettä seinillä olevat taulut ja maalaukset sekä niiden kehykset. Seinillä voi olla myös peilejä tai kankaita kuten ryijyjä.
Jan Hörl
Hörl saavutti nuorten MM-kilpailuissa 2018 hopeaa joukkuemäessä ja pronssia sekajoukkuemäessä. Henkilökohtaisessa kilpailussa hän oli viides. Oberstdorfin MM-kilpailuissa 2021 hän saavutti hopeaa joukkuemäessä ja oli kymmenes suurmäessä. Pekingin olympialaisissa 2022 hän saavutti joukkuemäessä kultaa ja sijoittui suurmäessä yhdeksänneksi. Planican MM-kilpailuissa 2023 hän saavutti joukkuemäessä pronssia sekä oli normaalimäessä kahdeksas ja suurmäessä neljästoista.
Nora Rinne
Näyttelijän työt
Rinteen ensimmäinen kameratyö oli vuonna 1999 Tunteen palo -draamasarjassa, jossa hän näytteli yhtä päärooleista. Valkokankaalla hän esiintyi ensimmäisen kerran elokuvassa Hurmaava joukkoitsemurha (2000).
Kolmoisrooli Salatuissa elämissä
Syksystä 2018 alkuvuoteen 2019 Rinteellä oli Salatuissa elämissä kolmoisrooli. Aluksi kevään 2018 päätösjaksossa Camillan kaksossisko, Satu ilmestyi Pihlajakadulle. Myöhemmin vuodenvaihteessa tuli hetkellisesti mukaan juonikuvioihin heidän äitinsäkin, jota Rinne myös näytteli.
Oskari Siiki
Seuraura
Kaudella 2014–2015 Siiki nousi TPS:n A-nuorten varakapteeniksi. Hän oli 22 osumallaan joukkueen paras maalintekijä Niklas Salon kanssa, kuten myös kevään 2015 pudotuspeleissä Julius Vähätalon kanssa seitsemällä osumallaan. Siiki jakoi myös runkosarjan alivoimamaalipörssin voiton viiden muun pelaajan kanssa. Hän voitti kauden päätteeksi A-nuorten Suomenmestaruuden. Miika Elomon noustua kauden mittaan A-nuorista TPS:n SM-liigajoukkueen päävalmentajaksi myös Siiki sai loppukaudella paikan seuran liigajoukkueesta. Kausi oli hänelle myös varsinainen tulokaskausi SM-liigassa ja Siiki teki 28 runkosarjaottelussa tehot 1+5=6. Hänen liigauransa avausmaali syntyi 28. helmikuuta 2015 ylivoimalla vieraissa Helsingin IFK:ta vastaan. Tammikuussa 2015 Siiki teki kaksivuotisen jatkosopimuksen TPS:n kanssa.
PFM-1
Rakenne ja toiminta
Miina on muovisylinteri, joka sisältää räjähtävää nestettä. Miinassa on muovisylinterin päässä varmistussokka, joka lukitsee sylinterin sisällä olevan laukaisumännän. Kun varmistussokka on poistettu, mäntä liikkuu hitaasti jousen painamana sylinterissä eteenpäin, kunnes se koskettaa sytytintä, joka virittyy. Virittyminen kestää yhdestä 40 minuuttiin, minä aikana miina asetetaan maastoon  tai pudotettiin ilmasta.
Meet the Beatles!
Kappaleet
A-puoli B-puoli
Mustavuori (Tampere)
Laskettelukeskus
vasen|pienoiskuva|500x500px|Mustavuoren Laskettelukeskus jouluna 2020 Laskettelukeskuksessa on neljä valaistua rinnettä. Original-rinne on Mustavuoreen 1967 avattu laskettelurinne. 2019 muokattiin 1980-luvulla avattu "kakkosrinne" uudelleen Perhe- ja SnowPark-rinteeksi. 2019 rakennettiin Original-rinteen viereen Alkeisrinne ja sen käyttäjille naruhissi. Lisäksi alueella on pieni pulkkamäki huoltorakennuksen ja Mustalammen välissä. Original-rinne on vaikeudeltaan punainen, Perherinne sininen ja Alkeisrinne vihreä. Entinen Freestylerinne eli streetti on uudelleen muokauksen jälkeen ja nimetty SnowPark-rinteeksi. SnowPark-rinteessä on vaikeustasoltaan eritasoisia hyppyreitä, reilejä ja muita suorituspaikkoja lasketelijoita. Hissejä on kolme: kaksi ankkurihissiä ja yksi naruhissi. Mustavuoren pisin rinne on 380 metriä ja korkeuseroa on 69 metriä.
Suomen Punainen Ristin logistiikkakeskus
Luola on Sako Oy:n rakennuttama. Talvisodan aikana havaittiin, että Sakon Riihimäellä olevan asetehtaan sijaintipaikka oli altis pommituksille. Tehdas haluttiin turvaan pommituksilta. Sijoituspaikaksi valittiin aivan Mustavuoren vieressä oleva Kalkunvuori. Sako osti Ala-Villilän eli Alasen tilan sitä omistaneelta perikunnalta. Uuden tehtaan louhintatyöt päästiin aloittamaan syksyllä 1941. Myös luolan ulkopuolelle rakennettiin tehtaaseen liittyviä rakennuksia. Valmistuneeseen tehtaaseen ehdittiin siirtää vain yksi Riihimäen tehtaan osastoista jatkosodan viimeisenä vuotena. Sodan jälkeen Sako Oy lopetti Kalkunvuoren tehtaan. thumb|left|Mustavuoren laskettelurinne kuvattuna Punaisen Ristin logistiikkakeskuksen pihalta.|278x278pxSuomen Punainen Risti osti vuonna 1953 Alasen tilan sekä Sakon vanhan tehdasalueen luolineen ja rakennuksineen. Alueeseen kuului myös Mustavuoren alla oleva Mustalammi. SPR teki rakennuksiin tilamuutoksia vuosina 1987–1988. Vuonna 1999 purettiin tehtaan korkea piippu, ja Kalkunvuoren päälle rakennettiin SPR:n logistiikkatoimintoihin liittyvä tietoliikennemasto.
Paris Saint-Germain FC
Seura perustettiin nimellä Stade Saint-Germain vuonna 1904. Paris Saint-Germain siitä tuli elokuussa 1970. Paris Saint-Germain ei ole ikinä pudonnut Ranskan pääsarjasta (nousi 1974). Stade Saint-Germain sen sijaan aikoinaan putosi ja nousi pääsarjan ja 1. divisioonan välillä.
Epidauroksen stadion
Stadion on suorakulmion muotoinen kenttä, jonka pituus on noin 181 metriä. Se on rakennettu itä-länsisuuntaiseen luonnonnotkelmaan lisäämällä maata niin, että sekä pohjois- että etelälaidalle on muodostunut katsomoksi sopiva penger. Stadionin lähtöviiva oli länsipäässä ja maaliviiva itäpäässä. Pituussuunnassa stadion oli jaettu kuuteen yhtäsuureen osaan merkkipylväillä. Etelärinteessä on ollut kivetty tasanne mahdollisesti kunniavieraille tai voittajille, ja tuomarien istuimet ovat olleet mahdollisesti maaliviivan luona. Stadionin pohjoispuolella on saattanut olla palaistra.
David Crosby
Crosby kärsi 1980-luvulla henkilökohtaisista ongelmista, ja hänet tuomittiin 1985 vankilaan karattuaan huumevieroitusklinikalta, johon hän oli lupautunut menemään vankilan sijaan. Crosby palasi musiikkialalle vuonna 1989 julkaistulla sooloalbumilla Oh Yes I Can. Seuraava soololevy Thousand Roads julkaistiin 1993, mutta sitä seuraava vasta 2014. Tuolloin julkaistun Croz-albumin jälkeen Crosby oli huomattavasti aktiivisempi ja julkaisi vuosina 2016–2018 kolme albumia.
Julia Kern
Julia Kern (s. 12. syyskuuta 1997) on yhdysvaltalainen maastohiihtäjä.
Kern kilpaili maailmancupissa ensimmäisen kerran Quebecin maailmancupfinaalissa maaliskuussa 2017. Hän sai heti ensimmäiset pisteensä oltuaan vapaan hiihtotavan sprintissä 24:s. Ensimmäisen palkintosijansa hän saavutti oltuaan kolmas Planican vapaan hiihtotavan sprintissä joulukuussa 2019. Se oli samalla hänen ensimmäinen top 10 -sijoituksensa henkilökohtaisissa maailmancupin kilpailuissa.
Thain kieli
Kielioppi
Valtaosa thain kielen sanoista on yksitavuisia kokonaisuuksia, jotka eivät taivu tai muutu muiden sanojen vaikutuksesta. Sanajärjestys on subjekti-verbi-objekti. Nomineilla ei ole monikkoa, artikkeleita tai sukua, eikä verbeillä persoonia tai aikamuotoja. Adjektiivit seuraavat pääsanaansa: phom kin khaau dääng ('minä syödä riisi punainen'). Sanojen taipumattomuus korvataan laajalla valikoimalla partikkeleita, jotka muistuttavat suomen liitteitä -ko, -han, -pas. Myös aikamuodot merkitään lisäpartikkeleilla tai muilla ajan ilmauksilla, kuten แล้ว ('jo'). Numeraalien yhteydessä määresanojen käyttö on pakollista (bia soong khuad, 'olut kaksi pullo'). Sosiaalisen kanssakäymisen vivahteita varten on laaja valikoima pronomineja ja verbejä, esimerkiksi khun, thöö, ja myng ovat kohtelias, tuttavallinen ja halventava versio sanalle 'sinä'.
Meiju Niskala
Elämä ja ura
Niskala varttui Jyväskylän Palokassa erityispedagogivanhempien ainoana lapsena. Hän valmistui Turun taideakatemiasta teatteri-ilmaisun ohjaajaksi vuonna 2002. Niskala jatkoi opintojaan Taideteollisen korkeakoulun Medialaboratoriossa. Hän on opiskellut myös saksofoninsoittoa Bostonissa.
Kapteeni Britannia
Kapteeni Britannia (Brian Braddock) on Chris Claremontin ja Herb Trimpen luoma Marvel-supersankari jonka ensi esiintyminen oli vuoden 1976 sarjakuvassa Captain Britain Weekly #1. Kapteeni Britannia on Britanniasta vastaava sankari kun Amerikassa on jo Kapteeni Amerikka.
Lammassaari (Kuhmoinen, Myllykylä)
Lammassaari on Päijänteen saari Pirkanmaalla Kuhmoisissa.
Amélie Nothomb
thumb|220px|Amélie Nothomb Amélie Nothomb (s. 9. heinäkuuta 1966 Etterbeek) on belgialainen kirjailija.
Amélie Nothomb opiskeli romaanista filologiaa Brysselin vapaassa yliopistossa (Université libre de Bruxelles). Valmistuttuaan hän palasi lapsuutensa maisemiin Tokioon ja työskenteli siellä suuryrityksessä. Tästä omaelämäkerrallisesta kokemuksesta kertoo hänen tunnetuin romaaninsa Stupeur et tremblements (1999), (suom. Nöyrin palvelijanne, 2001). Hänen menestyneimmät teoksensa ovat juuri hänen kuusi omaelämäkerrallista teostaan.
Romaanien lisäksi Nothomb on kirjoittanut teatterille sekä tehnyt laulujen sanoituksia.
Hurrikaani Alex (2010)
Jälkitoimet vahinkoja kärsineillä alueilla
Teksasin kuvernööri Rick Perry lähetti kadonneitten etsintään erikoistunutta henkilöstöä Laredoon ja San Antonioon Rio Granden jokilaakson tulvimisen vuoksi, jonka odotettiin pahenevan toisen myrskyn lähestyessä.
Epidauroksen teatteri
Epidauroksen teatteri on antiikin aikainen kreikkalainen teatteri Epidauroksen Asklepieionin arkeologisella alueella, joka sijaitsee nykyisessä Epídavroksen kunnassa Peloponnesoksella. Se on parhaiten säilynyt antiikin kreikkalainen teatterirakennus ja yksi suurimmista ja kuuluisimmista aikakauden teattereista.
Historia
thumb|left|240px|Teatteri ylhäältä nähtynä. thumb|left|240px|Teatterin katsomoa. Teatteri on kaivettu ja osin kunnostettu osana Epidauroksen kaivauksia ja tutkimuksia, jotka alkoivat vuonna 1881. 1950-luvulta lähtien teatterissa on järjestetty säännöllisesti antiikin kreikkalaisten näytelmien uudelleenesityksiä osana vuosittaista Ateenan ja Epidauroksen festivaalia. Ensimmäiset esitykset olivat vuosina 1938 ja 1954, ja festivaali perustettiin Epidauroksen festivaalin nimellä vuonna 1955. Monet kuuluisat näyttelijät ja laulajat ovat esiintyneet teatterilla tämän jälkeen.
Don Scott
Scott kuoli 13 helmikuuta 2013, 84-vuotiaana sydämen pettämiseen. Hän oli sairastanut Parkinsonin tautia.
Opel Astra G
Opel Astra (1998–2004)
Lokakuussa 2000 Club korvattiin Comfortilla, jossa oli samat varusteet ja uusi verhoilukangas. Samaan aikaan vuosimallin 2001 Econ teho nousi 85 hevosvoimaan, 1,8-litraisen 125 hevosvoimaan, 1,7 DTI:n 75 hevosvoimaan ja tehokkaimmaksi dieselmoottoriksi tuli 2,0 DTI (100 hv). Keväällä 2001 korvattiin 2,0-litrainen bensiinimoottori 2,2-litraisella (147 hv). Lokakuussa 2001 Edition II muuttui Eleganceksi, jossa oli ilmastointi, kevytmetallivanteet, aktiiviset pääntuet ja kojelaudan puujäljitelmäkoristeet. Kesällä 2002 tehokkaimmaksi dieseliksi lisättiin 2,2 DTI (125 hv).
Poddle
Koska nousuvesi tekee Dublinin alueella Liffeyn vedestä murtovettä ja siksi juomakelvotonta, Poddle oli alkuun Dublinin tärkein juomaveden lähde. 1200-luvulle tultaessa Poddlen vesi ei enää riittänyt, ja 1244/1245 Dodder-joki yhdistettiin Poddleen virtaaman lisäämiseksi. Nykyään jokia yhdistänyt kanava on kuivana, mutta se erottuu vielä hyvin maastossa.
Erkki Kivi (äänisuunnittelija)
Erkki Juhani Kivi (s. 26. syyskuuta 1946 Jyväskylä) on suomalainen elokuvien äänisuunnittelija sekä elokuva-alan yrittäjä, tietokirjailija ja opettaja. Hän on ollut perustamassa Crea Ääni-, Crea Video- ja Cinemix-yhtiöitä sekä Storyfilmiä, jonka toimitusjohtajana hän työskenteli 1978–1998.
Vuonna 1997 Erkki Kivi valittiin Tuusulassa sijaitsevan, aikuiskoulutuskeskus Adultaan kuuluneen av-alan jatkokoulutuskeskuksen Koulutusstudio Alexiksen johtajaksi.
Vega (nimi)
Nimipäivät
Ruotsissa Vegan nimipäivää on vuodesta 1901 alkaen vietetty 24. huhtikuuta. Se oli Vegan nimipäivä myös suomenkielisessä Luulajan almanakassa vuosina 1901–1918.
Kaishakunin
thumb|250px|Lavastettu kuva, jossa [[seppukun suorittaja etualalla, ja kaishakunin taustalla miekka kohotettuna.]] Kaishakunin eli avustaja avusti seppukun tekijää itsemurhan aikana. Hänen tehtävänsä oli katkaista seppukun tekijän tuskien lopettamiseksi tämän pää salamannopealla ja tarkalla miekan iskulla niskaan. Itsemurhan tekijän oli voitava kaatua herrasmiehen tavoin eteenpäin. Kaishakunin oli myös huolehdittava, ettei seppukun tekijän pää irronnut lattialle pyörimään eikä kasvoille jäänyt tuskallista ilmettä.
Alppilan kirkko
Lähellä Linnanmäkeä sijaitseva kirkko on monitoimirakennus, siinä on kirkkosalin lisäksi seurakuntasali, kappeli, rippikoulusali ja kirkkoherranvirasto sekä urheilu- ja kerhotiloja. Rakennuksen yhteydessä on myös asuntoja. Kappelin eteisaulassa on taidemaalari Veikko Vionojan suurikokoinen teos Kristus arkisen aherruksen keskellä. Seurakuntasalissa on taidemaalari Juhani Linnovaaran Ristinkukka ja seurakuntasalin lämpiössä kirkon edesmenneen kanttorin Matti Kostian maalaus Pääsiäisaamu. Kirkkohopeat ovat akateemikko Bertel Gardbergin ja tekstiilit Hilkka Vuorisen sekä Eila Annikki Vesimaan suunnittelemat.
Kirkon 26-äänikertaiset urut on rakentanut Kangasalan urkutehdas vuonna 1958. Niiden mekaanis-sähköpneumaattinen rakenne on Suomessa ainutlaatuinen.
Kirkkorakennus on huonokuntoinen ja se vaatisi perusteellista korjaamista. Korjaamisen sijaan kirkko saatetaan purkaa. Kesällä 2023 Kallion seurakunta ilmoitti suunnittelevansa Alppilan kirkosta luopumista vuoden 2025 aikana ja mahdollisesti siirtävänsä toimintaa Kauppakeskus Triplaan tai muuhun sopivaan tilaan Konepajan alueella.
Opel Astra H
Opel Astra (2004–2010)
Keväällä 2005 alkoi urheilullisen OPC-mallin valmistus. Siinä 2,0-litraisen turbomoottorin teho oli nostettu 240 hevosvoimaan. Huippunopeus on 244 km/h ja varusteluun kuului muun muassa säädettävä FlexRide-alusta. Istuimet olivat Recaron valmistamat ja luonnollisesti ulkonäköä oli piristetty levikkeillä ja spoilereilla.
Vietnamin politiikka
Ulkosuhteet
Vietnamin sodan aikana Pohjois-Vietnamin kaksi merkittävintä liittolaista oli Neuvostoliitto ja Kiina. Suhteet naapurimaahan Kiinaan alkoivat kuitenkin heikentyä Kiinan kulttuurivallankumouksen aikana. Kiina tuki Kambodžan punakhmerejä ja aloitti Kiinan-Vietnamin sodan 1979, kun Vietnam oli valloittanut Kambodžan-Vietnamin sodan seurauksena Kambodžan.
Sota Kiinaa vastaan kesti valtion pohjoisissa maakunnissa kuukauden. Tämän jälkeen Vietnamin suhteet Neuvostoliittoon ja sen liittolaisiin SEV-valtioihin lähenivät entisestään. Vietnam sai 1980-luvun ajan taloudellista avustusta lähes kolme miljoonaa dollaria vuodessa Neuvostoliitolta ja SEV-mailta. Apu loppui Neuvostoliiton romahtamisen jälkeen.
Koivusaari (Pietari)
Vuonna 1917 Koivusaari liitettiin Petrogradin piiriin. 1920–1930-luvulla pystytettiin julkisia rakennuksia kuten Lensovetin kulttuuripalatsi ja Poliittisten rangaistusvankien talo. Leningradin piirityksen aikana suurin osa puutaloista purettiin polttopuiksi.
Santeri Karilo
Myöhemmällä iällään alkoholismista kärsinyt Karilo kuoli vain 50-vuotiaana, kuukausi ennen Patarouvan ensi-iltaa.
Rosa Sillanpää
Rosa Amanda Sillanpää (v. 1906–1907 Valoranta, synt. Wiik, 18. kesäkuuta 1888 Hauho – 6. lokakuuta 1929 Helsinki) oli suomalainen poliitikko, joka toimi sosialistisen työväenpuolueen kansanedustajana vuosina 1922–1923. Sillanpään eduskuntakausi päättyi syksyllä 1923, jolloin viranomaiset lakkauttivat puolueen, ja hän sai lähes kahden vuoden vankeustuomion poliittisesta toiminnastaan.
Poliittinen ura
Myöhemmin Sillanpää keskittyi perheeseensä ja palasi työväenliikkeeseen vasta sisällissodan jälkeen, jolloin hän oli keväällä 1920 perustamassa sosialistista työväenpuoluetta. Joulukuussa 1920 Sillanpää valittiin eronneen Olga Leinosen tilalle Sosialidemokraattisen Naisliiton liittotoimikuntaan, ja näin Fiina Pietikäisen, Mimmi Kanervon, Elin Fagerholmin ja Sillanpään muodostama oppositio onnistui valtaamaan liiton kommunisteille. Tammikuussa 1922 hänet valittiin puoluetoimintojen uudelleenjärjestelyn yhteydessä perustettuun SSTP:n naissihteeristöön. Sillanpää työskenteli myös Työläisnaisen ja Työläis- ja Talonpoikaisnaisten lehden toimittajana. Lisäksi hän oli Helsingin kaupunginvaltuuston jäsen.
Trocadero (elokuva)
Kun Trocadero oli valmis, joka oli suoraa dramaa, MGM päätti tehdä siitä musikaalin, joten tuotantoa jatkettiin. Tästä tuli yksi Jean Harlowin suurimmista rooleista.
Osakunta
Alkuperäisinä Turun Akatemiaan 1643 perustettujen osakuntien perillisinä Helsingin yliopistossa on osakuntia, jotka vastaavat määrättyjä maan alueita. Sama alue voi kuitenkin olla kahden tai useamman osakunnan yhteisenä osakunta-alueena, kanta-alueena. Opiskelija voi kuulua vain yhteen Helsingin yliopiston osakuntaan. Lisäksi Teknillisessä korkeakoulussa on 1872 perustettu ruotsinkielinen osakunta, Teknologföreningen.
Ginuhit
Kieli
Ginuhin kieli kuuluu dagestanilaisten kielten avaarilaisen ryhmän tseziläiseen alaryhmään. Sen lähin sukukieli on tsez. Äidinkielensä lisäksi ginuhit puhuvat tseziä, avaaria ja venäjää. Monet aikuisista osaavat myös bežtaa. Vuoden 2002 väestönlaskennan mukaan ginuhin puhujia oli 548, mutta vuonna 2010 vain 5. Todellisen puhujamäärän arvioidaan olevan alle 700.
Asakuchi
Asakuchi on Japanin kaupunki Honshūn saarella Chūgokun alueella Okayaman prefektuurissa. Se sijaitsee Seton sisämeren Mizushimanmeren rannikolla prefektuurin lounaisosassa. Pohjoisessa kaupungin alue kohoaa noin 400 metriä korkealle Yōshōvuorelle, etelän rannikkoseuduilla on matalampaa vuoristoa. Näiden vuoristoseutujen väliin jää Satomijoen tasankoalue. Asakuchissa on 34 220 asukasta (lokakuussa 2019) ja sen pinta-ala on 66,46 neliökilometriä.
Asakuchi on kaupunkina suhteellisen uusi: se perustettiin vuonna 2005 liittämällä yhteen Kamogatan, Konkōn ja Yorishiman maaseutukaupungit. Niistä Kamogata kasvoi Edo-kaudella Okayamasta Kasaokaan johtaneen tien varrelle. Siellä sijaitsi myös bakumatsun aikaan lyhytikäisen Kamogatan daimiokunnan hallinnollinen keskus (jin’ya). Konkō on vuorostaan vuonna 1859 perustetun, šintolaisuuteen pohjautuvan Konkōkyō-uususkonnon pääpaikka. Siellä järjestetään suuri uskonnollinen festivaali keväisin ja syksyisin. Merkittäviä elinkeinoja ovat maatalous, joka tuottaa muun muassa persikoita, viinirypäleitä ja omenapäärynöitä, sekä rannikkoseudun Yorishimassa kalastus ja osterien vesiviljely. Paikallinen tuote ovat käsintehdyt sōmen-nuudelit (tenobe-sōmen).
Ginuhit
Yhteiskunta ja henkinen kulttuuri
Uskonnollisia juhlia olivat paaston päättyminen, vainajien muistopäivät ja profeetan syntymäpäivä. Niiden rinnalla vietettiin lukuisia maatalouden vuodenkiertoon liittyviä juhlia. Suullinen kansanperinne käsittää ginuhin- ja avaarinkielisiä sananlaskuja, arvoituksia, tarinoita, lauluja ja satuja. Perinteisiä uskomuksia ovat luonnon- ja kodinhenkien kunnioittaminen sekä usko erilaisiin pahantahtoisiin olentoihin.
Carl Helenius
Carl Helenius (suomalaisittain Kaarle Helenius, 18. joulukuuta 1784 Yläne – 4. lokakuuta 1855 Pöytyä) oli suomalainen runoilija ja pappi. Hän kirjoitti sekä maallisia runoja että virsiä. Helenius tunnetaan myös laajan Suomalaisen ja ruozalaisen sanakirjan tekijänä.
Henkilöhistoria
Carl Helenius syntyi pappisperheeseen vuonna 1784 Yläneellä. Hänen vanhempansa olivat Ylänteen kappalainen Simon Helenius (1755–1815) ja Kristina Katarina Tallqvist (1759–1816). Carl Heleniuksella oli ainakin yksi nuorempi veli, Nils Helenius (1787–1816), josta tuli pappi ja Porin triviaalikoulun opettaja. Molemmat pojat saivat aloittivat opintonsa Turun katedraalikoulussa ja valmistuivat ylioppilaiksi Turun lukiosta.
Peter Šťastný
Peter Šťastný pelasi Tšekkoslovakian joukkueessa vuoden 1980 olympiaturnauksessa USA:n Lake Placidissa yhdessä veljiensä Marianin ja Antonin kanssa. Anton ja Peter loikkasivat turnauksen jälkeen Kanadaan, koska se oli tuohon aikaan ainoa mahdollisuus päästä sosialistisesta Tšekkoslovakiasta länteen ja NHLään. Kolmas veli Marian seurasi perässä vuoden myöhemmin. Peter pelasi vuoden 1984 Canada Cupissa uuden kotimaansa Kanadan paidassa, mikä aiheutti suurta närkästystä Tšekkoslovakiassa. Tämä oli mahdollista siksi, koska turnauksen järjestäjä oli NHL kansainvälisen jääkiekkoliiton sijaan. 1994 olympiaturnauksessa sekä 1995 B-ryhmän MM-turnauksessa Peter Šťastný edusti itsenäistynyttä Slovakiaa.
Janne Ukonmaanaho
Janne Juhani Ukonmaanaho (s. 13. maaliskuuta 1984 Ylikiiminki) on suomalainen juoksuvalmentaja ja entinen maasto- ja estejuoksija. Hän edusti Ylikiimingin Nuijamiehiä ja häntä valmensi Tuomo Lehtinen. Hänen ennätyksensä 3 000 metrin esteissä on 8.27,08 (2011).
Opel Astra J
Opel Astra (2009–2015)
Keväällä 2010 valikoimaan lisättiin taloudellinen 1,3-litrainen (95 hv) dieselmoottori. Sen yhteydessä tuli myös ilmanvastusta vähentävä etusäleikkö ja vaihteenvaihdon merkkivalo osana ecoFLEX-pakettia. Toinen uutuus oli 1,4-litraisen Ecotecin turboversio (140 hv).
Drivessa oli lisäksi Radio/CD 600 -soitin seitsemäntuumaisella värinäytöllä ja kuudella kaiuttimella, lukuvalot takana, nahkaverhoiltu monitoimiohjauspyörä, 16 tuuman kevytmetallivanteet, rengaspaineiden valvontajärjestelmä, säilytystaskut etuistuinten selkänojissa, kaksivyöhykkeinen automaatti-ilmastointi ja osittain nahkaverhoillut istuimet.
Maija Karhi
Maija Karhi, oik. Karhi-Kärävä, aik. Kärävä (18. maaliskuuta 1932 Turku – 28. toukokuuta 2018 Helsinki) oli suomalainen näyttelijä. Hän näytteli 1950-luvulla Mauno Mannisen Intimiteatterissa ja kuului Suomen Kansallisteatteriin ja naisteatteri Raivoisien Ruusujen perustajajäseniin.
Asklepieion (Epidauros)
Pyhäkköalueella
Alueen merkittävimpiin rakennuksiin kuuluvat:
Artemiin temppeli
Katagogion oli suurikokoinen vierastalo, joka sijaitsi varsinaisen pyhäkköalueen ja teatterin välisellä alueella. Se rakennettiin noin vuonna 320–300 eaa., ja oli tarkoitettu majoitustiloiksi Asklepieionissa vierailleille lukuisille potilaille ja muille pyhiinvaeltajille. Katagogion oli Epidauroksen suurin rakennus, ja sen koko oli noin 76,3 × 76,3 metriä. Se koostui 160 erikokoisesta huoneesta, jotka oli ryhmitelty neljän doorilaistyylisen peristyylipihan ympärille.
Epidoteion
Asklepieion (Kos)
Historia
Asklepieion oli käytössä 500-luvulle jaa. saakka. Osa sen taideaarteista vietiin roomalaisena aikana muualle. Alue raunioitui maanjäristyksissä vuosina 469 ja 554 ja mahdollisesti myös anatolialaisten hyökkäyksessä. 1400-luvulla Asklepieionin kiviä käytettiin Kosin kaupungin Nerantzián linnan rakentamiseen. Ajan myötä pyhäkön sijainti unohtui.
Ensimmäinen tasanne
Ensimmäisellä tasanteella portaiden yläpäässä on ollut propylon- eli sisäänkäyntipylväikkö. Tasannetta ovat reunustaneet pohjois-, itä- ja länsisivulta stoia muistuttavat pylväiköt. Rakennusta on ehdotettu mm. jonkinlaiseksi lääketieteelliseksi kouluksi. Tästä ei kuitenkaan ole varmuutta.
Neljäs eli ylin tasanne
Neljättä ja ylintä tasannetta kutsutaan joskus kolmanneksi tasanteeksi, mikäli toista ja kolmatta tasannetta ei eroteta toisistaan.
Muawija I
Aika Muawijan jälkeen
Muawijan hallituskaudelta ei ole löydetty merkkejä islaminuskosta eikä edes sanaa "Muhammed" löydy hänen ajaltaan. Islamilainen historiankirjoitus on selittänyt asiaa sillä, että Muawija ja hänen seuraajansa olivat väärämielisiä kalifeja, jotka karkeasti ohittivat Muhammedin opetukset.
Iiris Sihvonen
Iiris Sihvonen edusti Suomea Squaw Valleyn 1960 talviolympialaisissa, joissa hän sijoittui 1 500 metrillä kuudenneksi Suomen-ennätyksellä 2.29,7, 1 000 metrillä kymmenenneksi ajalla 1.37,3, 500 metrillä 11:nneksi Suomen-ennätyksellä 48,1 ja 3 000 metrillä 12:nneksi. MM-kilpailuissa hän sijoittui yhteispisteissä kuudenneksi vuosina 1956 ja 1957, seitsemänneksi vuosina 1959 ja 1960, kahdeksanneksi vuonna 1955 sekä 11:nneksi vuonna 1958. Vuoden 1955 MM-kilpailuissa hän oli 1 000 metrillä toiseksi nopein.
Seuratasolla Sihvonen edusti Valkeakosken Hakaa ja Valkeakosken Koskenpoikia. Hän voitti yhteispisteissä Suomen-mestaruuden vuosina 1956 ja 1961 sekä saavutti SM-hopeaa vuosina 1957 ja 1959. Hän voitti yhteispisteissä TUL:n mestaruuden vuosina 1957 ja 1959. Hän luisteli Suomen-ennätyksiä kansainvälisillä radoilla kuusi kertaa ja kotimaisilla radoilla viidesti. Hänen valmentajanaan toimi Reino Evävaara.
Polesian säteily-ekologinen suojelualue
Polesian säteily-ekologinen suojelualue tai Polesian valtiollinen säteily-ekologinen suojelualue on Tšernobylin ydinvoimalaonnettomuuden seurauksena perustettu suuri säteilysuojelu- ja luonnonsuojelualue Valko-Venäjän eteläosissa Ukrainan rajalla.thumb|300px| Lähi- ja kaukokulkeumana levinneen cesium-137:n aiheuttama aktiivisuus Tšernobylin voimalan ympäristössä. Polesian säteily-ekologinen suojelualue käsittää Valko-Venäjän puoleisen voimalan läheisen, kartalla punaisella merkityn suljetun alueen. Tämä Valko-Venäjän suurin luonnonsuojelualue sijaitsee Homelin alueella, noin 110 kilometriä Homelista lounaaseen ja 300 kilometriä Minskistä kaakkoon. Alueen läpi virtaa Dneprin tärkeä sivuhaara Pripet.
Pohjois-Pohjalainen Osakunta
Kainuun Kerho
Kainuun Kerho on virallisesti perustettu 29. marraskuuta 1953. Kerhon vuosijuhlia vietetään kuitenkin nykyisin aina Kajaanin kaupungin perustamisen vuosipäivänä 6. maaliskuuta tai lähipäivinä. Kainuun Kerho käyttää tunnuksenaan Ilmari Kiannonkin käyttämää Tursaansydän-symbolia.
Tunnukset
Osakunnalla ei ole yhtä ja yksiselitteistä vaakunaa, mutta osakunnan lipussa olevat valkoiset kärpät toistuvat historiallisen Pohjanmaan vaakunassa, joka kruunua lukuun ottamatta on otettu Pohjois-Pohjanmaan vaakunaksi. Asiakirjoissaan osakunta käyttää kanta-alueensa maakuntien eli Kainuun, Lapin ja Pohjois-Pohjanmaan vaakunoita.thumb|140px|PPO:n osakuntanauha.Pohjois-Pohjalaisen Osakunnan osakuntanauha on väriltään valko-sini-valkoinen. Osakuntanauhaa käytetään osakuntien juhlissa ja muissa akateemisissa juhlatilaisuuksissa.
Katzrin
Historia
Nykyinen Katzrin perustettiin vuonna 1977 Israelin päätettyä perustaa siirtokuntia Syyriaan kuuluvalle, mutta Israelin miehittämälle Golanin kukkuloille. Alue oli vallattu kuuden päivän sodan aikana vuonna 1967. Oma kuntansa Katzrinista tuli vuonna 1979. Uuden siirtokunnan tarkoituksena oli luoda kaupunkikeskus, josta tarjottaisiin palveluja alueen maaseutuyhteisöille ja sotilastukikohdille. Katzrin rakennettiin noin 20 000:n asukkaan tarpeita ajatellen, mutta kaupunki on kasvanut hitaasti ja sen asukasluku on jäänyt reilusti alle alkuperäisen suunnitelman.
Pohjois-Pohjalainen Osakunta
Inspehtorit
Luettelo Pohjois-Pohjalaisen Osakunnan inspehtoreista.
HC Ajoie
HC Ajoie on sveitsiläinen jääkiekkojoukkue. Joukkue pelaa Sveitsin pääsarjassa National League:ssa.
Roland Juno-106
thumb|325px|Roland Juno-106 Roland Juno-106 on Rolandin valmistama syntetisaattori. Se tuli markkinoille vuonna 1984 ja oli yksi ensimmäisistä MIDI-tuella varustetuista syntetisaattoreista. Sen äänilähteenä toimivat digitaalisesti ohjatut oskillaattorit eli DCO:t.
HMS Windsor Castle (1858)
Valmistus
Köli laskettiin toukokuussa 1844. Sen tilaus uudistettiin 29. kesäkuuta 1848 parannellun suunnitelman mukaisena. Suunnitelman mukaan aluksesta tulisi 116-tykkinen. Se nimettiin 6. tammikuuta 1855 HMS Windsor Castleksi. Tilaus uudistettiin 28. helmikuuta 1857 potkuritaistelulaivana, jonka muutostyöt aloitettiin 3. lokakuuta 1857. Alus laskettiin vesille 26. elokuuta 1858 ja valmistui 2. helmikuuta 1859 Devonportissa, josta se siirrettiin reserviin. Muutostöiden aikana alukselle asennettiin kaksisylinterinen John Penn and Sonin 500 nhp:n höyrykone, joka tuotti 2 052 ihp. Alus saavutti koeajoissa 11 solmua.
Kabusecha
Kabusechasta valmistetaan bochaa (kukichaa) muistuttavaa kariganea, jossa teelehtien joukkoon on lisättu hentojen teepensaan oksien palasia.
Keijo Nevaranta
Keijo Nevaranta (s. 18. marraskuuta 1957 Nurmijärvi) on suomalainen runoilija ja kuvataiteilija.
Nevaranta opiskeli Oriveden opiston kirjoittajalinjalla vuonna 1986 ja taiteilija Leea Tiihonen-Pellegrinon yksityisessä Kemin taidekoulussa 1993–1997. Hän työskenteli 1980–1990-luvuilla myös toimittajana Pohjanmaan Kansassa ja freelancerina Pohjolan Työssä. Nevarannan esikoisteos on vuonna 1982 omakustanteena julkaistu runokokoelma Lintujen silmissä kivien kylmyys.
Anomeerinen efekti
thumb|250px|Anomeerisen efektin seurauksena synklinaalinen konformaatio on suotuisampi kuin antiperiplanaarinen konformaatio. Anomeerinen efekti tai anomeerinen vaikutus on eräs stereoelektronisen efektin tyyppi, joka vaikuttaa heterosyklisten yhdisteiden konformaatioon. Anomeerisessa efektissä heterosyklisen yhdisteen heteroatomin vieressä oleva elektroneja puoleensa vetävä substituentti on stabiilimmassa asemassa aksiaalisessa konformaatiossa kuin ekvatoriaalisessa konformaatiossa, vaikka ekvatoriaalinen asema olisi steerisesti suotuisampi. Ensimmäisen kerran anomeerinen efekti havaittiin glukopyranosideilla, mutta se esiintyy myös tetrahydropyraanin johdannaisilla ja myös, jos heteroatomi on typpi tai rikki.
Opel Astra K
Opel Astra (2015–2021)
Farmarimalli Sports Tourer saapui keväällä 2016. Ulkomitoiltaan se ei ollut kasvanut edellismallista, mutta tavaratilaa oli 80 litraa aiempaa enemmän. Myös takajalkatilat olivat hieman aiempaa suuremmat.
Assi el Helani
Mohammed el Helani, tunnetaan muun muassa nimillä Assi al Hillani tai Assi El Helani , (s. 28. marraskuuta 1970) on libanonilainen laulaja. El Helanin musiikillinen ura alkoi kun hän pääsi 17-vuotiaana nuorille taiteilijoille suunnattuun Studio Al Fan -kykyohjelmaan mukaan. Hän on julkaissut yli kymmenen albumia, ja hänen suosituimpiin kuuluvat Wani Mareq Mareet, Amshi Lihali, Mali Saber, Ahebbak Gedan, Ahla Al Oyoun, Shoag El Sahara, Azabounii, Bel Arabi, Saalouni, Ya Memah ja Kayed Ozzalak. Koska arabian kielen translitterointi vaihtelee, esiintyy nimestä useita variaatioita eri kulttuureissa, kuten esimerkiksi Assy tai Assi Al Halani, Al Hallani, Al Hellani, Al Hillani tai El Hilani.
Raesokeri
Aiheesta muualla
Zucker
Kilpiruohot
Kilpiruohot eli kivikilpiruohot (Alyssum) on ristikukkaiskasvien heimoon kuuluva kasvisuku, jossa on 116 lajia. Kilpiruohoihin sisältyy monia monivuotisina viljeltyjä koristekasveja.
Neljänkymmenen kirje
Kommunistihallinto alkoi painostaa kirjeen allekirjoittajia perumaan allekirjoituksensa, ja pari heistä suostuikin. KGB suoritti Jaan Kaplinskin luona kotietsinnän. Neljä allekirjoittajaa menetti työnsä.
Diffraktio
Diffraktiota tapahtuu myös aineella eli materialla, jolla on lepomassa toisin kuin massattomilla fotoneilla: interferenssikuvio on saatu kokeellisesti aikaan muun muassa elektroneilla yksittäisillä atomeilla ja jopa 810 atomin molekyyleillä, joiden massa oli yli 10 000 daltonia. Kaikella aineella on siis aaltomaista luonnetta ja siten myös aallonpituus, joka voidaan laskea de Broglien yhtälöllä. Siksi myös aine voi muodostaa interferenssikuvioita.
Kahden raon interferenssikuvio
Jos tiedetään millä etäisyydellä L varjostin on metreinä, johon maksimi muodostuu, voidaan sen korkeus y-akselilla ym metreinä laskea trigonometrisesti pitämällä L-arvoa viereisenä kateettina, θm kulmana tämän ja hypotenuusan välillä, ja ym tuntemattomana vastakkaisena kateettina (katso suorakulmainen kolmio). Akseli on varjostimen myötäinen ja sen nollakohta on rakolevyltä kohtisuoraan katsottaessa rakojen keskellä. Korkeus lasketaan yhtälöllä
Esimerkkejä
Entä missä kulmassa ja kohtaa on seuraava valokuvio samoissa oloissa?
1 eV tiedetään olevan noin 1.6*10-19 j, joka on elektronin liike-energia KE, ja elektronin massan olevan 9.11*10-31 kg. Liikemäärä p (massa kertaa nopeus eli mv) lasketaan muuttamalla kineettisen energian kaava KE = 0.5 mv2 seuraavaan muotoon
Käyttäen edellisen λ tarkkaa arvoa kaksoisrakolevyn kaavalla saadaan keskimmäisestä maksimista seuraavan maksimin korkeus
Jazid I
Jazid I oli islamilaisen perimätiedon mukaan Umaijadien dynastian Damaskoksen kalifaatin kalifi vuosina 680–682 isänsä Muawija I:n jälkeen. Häntä koskevat tiedot löytyvät vain islamilaisesta perimätiedosta 800-luvulta alkaen.
Mikko Kavén
Kavén pelasi vuodesta 2001 vuoteen 2010 Veikkausliigaa Tampere Unitedissa. Siirryttyään Tampere Unitediin hän pelasi joukkueen jokaisessa Veikkausliiga-ottelussa ja toimi joukkueen kapteenina. Kavén valittiin Veikkausliigan parhaaksi maalivahdiksi neljästi vuosina 2001, 2004, 2005 ja 2006. Hän on menestynyt erinomaisesti myös Unitedin kansainvälisissä otteluissa. Mestaruuskaudella 2007 Kavén saavutti 100. nollapelinsä Veikkausliigassa ja sai poikkeusluvan pelata kauden viimeinen liigaottelu TamU – FC Honka pelinumerolla 100. Kaudella 2009 Kavénin ennätyksellinen 218 peräkkäisen Veikkausliigaottelun putki katkesi polvivamman takia, ja hän joutui antamaan vastuun Juha Soukialalle ottelussa VPS:ää vastaan. Edellisen kerran Kavén aloitti kotimaisen pääsarjaottelun vaihtopenkiltä vuonna 1998.
Pyhän Henrikin saarnahuone
Pyhän Henrikin saarnahuone on Kokemäellä Ylistaron kylässä sijaitseva keskiaikainen hirsiaitta, jossa perimätiedon mukaan Piispa Henrik saarnasi sekä vietti elämänsä viimeisen yön noin vuonna 1156. Vaikka tutkimus onkin osoittanut rakennuksen hirret vuosisatoja nuoremmiksi, se on silti tiettävästi Suomen vanhin säilynyt puurakennus. Rakentamisajankohta ja valmistumisvuosi eivät kuitenkaan ole tiedossa.